**Naziv obveznika: OSNOVNA ŠKOLA VEŽICA**

RKP: 11365

Matični broj: 03332004

OIB: 80745485182

Pošta i mjesto: 51000 Rijeka

Adresa sjedišta: Kvaternikova 49

Razina: 31

Razdjel: 000

Šifra djelatnosti: 8520

Šifra županije: 8

Šifra općine/grada: 373

Oznaka razdoblja: 2022-12

**BILJEŠKE UZ FINANCIJSKO IZVJEŠĆE**

**za razdoblje 1.1.2022. – 31.12.2022. godine**

 Temeljem čl. 5. Pravilnika o financijskom izvještavanju u proračunskom računovodstvu ( NN br. 3/2015., 932015., 135/2015., 2/2017., 28/2017., 112/2018., 126/2019., 145/2020. i 144/2021. ) obveznici proračunskog računovodstva za polugodišnji financijski izvještaj sastavljaju:

* Bilancu na Obrascu: BIL
* Izvještaj o prihodima i rashodima, primicima i izdacima na Obrascu: PR-RAS
* Izvještaj o prihodima i rashodima, primicima i izdacima - za konsolidaciju na Obrascu: PR-RAS - za konsolidaciju
* Izvještaj o rashodima prema funkcijskoj klasifikaciji na Obrascu: RAS-funkcijski
* Izvještaj o promjenama u vrijednosti i obujmu imovine i obveza na Obrascu: P-VRIO
* Izvještaj o obvezama na Obrascu: OBVEZE
* Bilješke

 Škola obavlja poslove sukladno Zakon o odgoju i obrazovanju u osnovnoj i srednjoj školi ("Narodne novine" broj 87/08, 86/09, 92/10, 105/10-ispravak i 90/11, 5/12, 16/12, 86/12, 126/12, 94/13,152/14, 7/17 i 68/18), Državnom pedagoškom standardu osnovnoškolskog sustava odgoja i obrazovanja ("Narodne novine" broj 63/08, 90/10) i Statutu Škole, Godišnjem planu i programu rada Škole za školsku godinu 2021./2022.,Školskom kurikulumu.

 Odgovorna osoba za predaju financijskih izvještaja je ravnateljica Osnovne škole Vežica, Violeta Nikolić, mag.prim.educ.

 Odgovorna osoba za sastavljanje Bilješka uz financijske izvještaje je voditeljica računovodstva, Katja Mohorić, dipl.oec..

**BILJEŠKE UZ OBRAZAC PR-RAS**

**PRIHODI POSLOVANJA**

**6361 – Tekuće pomoći proračunskim korisnicima iz proračuna koji im nije nadležan**

Ostvareni prihod odnosi se na prihode od nadležnog Ministarstva. Do povećanja u odnosu na prošlu godinu došlo je iz razloga sklapanja novog kolektivnog ugovora za javne i službene namještenike te uplatu sredstva za isplatu sudskih sporova.

**6381 – Tekuće pomoći temeljem prijenosa EU sredstava**

Ostvareni prihod odnosi se na prihode po projektu PerPeTuum Agile koji se provodi zajedno sa Filozofskim fakultetom u Rijeci. Sredstva su doznačena u većem iznosu nego prošle godine u istom razdoblju jer je u projekt uključena još jedna učiteljica.

**6391 – Tekući prijenos između proračunskih korisnika istog proračuna**

Ostvareni prihod odnosi se na prihode od Grada Rijeke – Odjel za kulturu. Sredstva su doznačena prema sklopljenom Ugovoru o sufinanciranju programa temeljem Javnih potreba u kulturi Grada Rijeke, za program Plesna bajka – završna produkcija umjetničke škole.

**6526 – Ostali nespomenuti prihodi**

Odnosi se na prihode od roditelja za sufinanciranje usluga prehrane, učiteljice u produženom boravku, participaciju. Povećanje u odnosu na prošlu godini je zbog više uključivanja djece u školske usluge te kontinuirano slanje opomene za nepodmireno dugovanje.

**6614 – Prihod od prodaje proizvoda i robe**

Škola je osnovala Školsku Zadrugu te je ostvarila prihod s osnove prodaje rukotvorina.

**6615 – Prihod od pruženih usluga**

Ostvareni prihod odnosi se najam dvorane i prihod od prodaje ulaznica za završnu produkciju umjetničke škole. Do povećanja u odnosu na prošlu godinu došlo je radi organizacije prodaje karata za završnu produkciju u kazalištu za dvije večeri putem sustava mojekarte.hr te usklada kartice za HNK Ivan pl. Zajc.

**6631 – Tekuće donacije**

U prošloj godini ostvaren je prihod od donacije trgovačkog društva, a u ovoj godini je opremljena STEAM učionica sa igrama.

**6632 – Kapitalne donacije**

U prošloj godini ostvaren je prihod od donacije trgovačkog društva, a u ovoj godini je opremljena STEAM učionica i perilica rublja za kuhinju.

**6712 – Prihod iz nadležnog proračuna za financiranje rashoda za nabavu nefinancijske imovine**

Odnosi se na prihode s osnova plaćanja računa iz decentraliziranih sredstva. Smanjenje u odnosu na prošlu godinu jer je nije bilo nabave opreme na teret decentraliziranih sredstva, samo prihod od plaćenog računa za 2021. godinu.

**683 – Ostali prihod**

Odnosi se na prihod od otkupa jestivih ulja i prodaje starog papira. Smanjenje zbog manje prodaje Metisu zbog niske cijene otkupa.

**RASHODI POSLOVANJA**

**3113 – Plaće za prekovremeni rad**

Povećanje u odnosu na prošlo izvještajno razdoblje budući je u ovoj godini za potrebe zamjene odsutnog učitelja rađena zamjena, a ne sklapanje ugovora sa novim djelatnikom te je zbog povećanog obima posla temeljem sudskih presuda isplaćen prekovremeni rad administrativnom osoblju.

**3211 – Službena putovanja**

Povećanje u odnosu na prošlo izvještajno razdoblje budući da je nakon 2 godine ne odlaska učenika kako na izlete tako i na mnoga natjecanja, ove godine ponovno omogućeno.

**3212 – Naknade za prijevoz, za rad na terenu i odvojeni život**

Povećanje u odnosu na prošlo izvještajno razdoblje zbog povećanje cijena Autotroleja i sklapanje novog TKU kojem je povećana cijena po prijeđenom kilometru.

**3213 – Stručno usavršavanje zaposlenika**

Smanjenje u odnosu na prošlo izvještajno razdoblje zbog manjih odlaska na seminare. Prošle godine održan je tečaj za osposobljavanje djelatnika za rad na siguran način.

**3221 – Uredski materijal i ostali materijalni rashodi**

Smanjenje u odnosu na prošlu godinu, budući je prošle godine za potrebe izvedbe produkcije umjetničke škole Halimino putovanje bilo potrebno kupiti određene rekvizite i materijale. Smanjenje se odnosi i na rashod za literaturu u odnosu na prošlu godinu.

**3222 – Materijal i sirovine**

Povećanje u odnosu na prošlu godinu zbog povećanja cijena namirnica kao i povećanje učenika koji su uključeni u školsku prehranu.

**3223 – Energija**

Povećanje u odnosu na prošlu godinu zbog povećanje energenata na tržištu, plin i struja, te priznavanje 13. troškova.

**3224 - Materijal i dijelovi za tekuće i investicijsko održavanje**

Smanjenje u odnosu na prošlu godinu iz razloga manje potrebe za popravcima.

**3225 -**  **Sitni inventar i auto gume**

Smanjenje u odnosu na prošlu godinu iz razloga što se u ovom izvještajnom razdoblju nabavio sitan inventar za ured pedagoga i dispenzer za uloške, geografske karte, posuđe za kuhinju i 3 mobitela za djelatnice u produženom boravku dok je u prošloj godini nabavljeno - vatrogasni aparata, oprema za potrebu provođenja mjera stožera, za produkciju umjetničke škole te nastupu na regionalnom natjecanju učenika umjetničke škole.

**3232 – Zakupnine i najamnine**

Povećanje u odnosu na prošlu godinu zbog usklađivanja poslovne kartice za HNK Ivan pl. zajc

**3236** – **Zdravstvene i veterinarske usluge**

Povećanje u odnosu na prošlu godinu zbog toga što se početkom 2022. godine provodilo testiranje na COVID-19 djelatnika koji nisu bili cijepljeni.

**3238** **– Računalne usluge**

Povećanje u odnosu na prošlu godinu zbog kupnje aplikacije za obračun sudskih presuda za 39 djelatnika te povećanom potrebom za računalnim uslugama u odnosu na prošlu godinu.

**3239** – **Ostale usluge**

Povećanje u odnosu na prošlu godinu budući je prošle godine Škola imala rashod za snimanje produkcije Halimino putovanje za potrebe umjetničke škole te za snimanje i šivanje kostima za produkcije koje su se održale u 2022. godini.

**324 – Naknade troškova osobama izvan radnog odnosa**

Povećanje u odnosu na prošlu godinu budući je Škola vodila učenike škole na gradska, županijska, državna i regionalna natjecanja.

**3292 – Premije osiguranja**

Odnosi se na policu osiguranja zaposlenika kojim se sredstva za plaću sufinanciraju iz Grada Rijeke. Prošle godine osiguranje je pokrivalo MZO dok je ove godine odlučeno da se financira iz decentraliziranih sredstva.

**3294 – Pristojbe i naknade**

Povećanje u odnosu na prošlu godinu budući je ove godine za 34 djelatnika obračunata sudska pristojba po sudskom sporu.

**3296 – Troškovi sudskih postupaka**

Za 33 djelatnika obračunati su troškovi parničnog postupka.

**3299 – Ostali nespomenuti rashodi poslovanja**

Povećanje u odnosu na prošlu godinu iz razloga što je kupljen materijal za robotiku za potrebe provođenje projekta, naknada po ugovoru sa mojekarte.hr, bilo je više oštećenih tableta nego prošle godine u istom izvještajnom razdoblju.

**3431 – Bankarske usluge i usluge platnog prometa**

Povećanje u odnosu na prošlu godinu zbog naknade za inozemnu doznaku i ponovnu izradu bankovne kartice.

**3432 – Negativne tečajne razlike i razlike zbog primjene valutne klauzule**

Povećanje u odnosu na prošlu godinu jer su izvršena sva zatvaranja obveza od 2018-2022 koja nisu provedena za ulazne inozemne račune.

**3433 – Zatezne kamate**

Povećanje u odnosu na prošlu godinu zbog povećanja obračuna zateznih kamata po sudskim presudama za 2 djelatnika.

X001 – VIŠAK PRIHODA POSLOVANJA

Ukupni prihod poslovanja iznosi 12.546.612,38 kn dok ukupni rashodi poslovanja iznose 12.493.843,43 kn što daje rezultat višak prihoda poslovanja od 52.768,95 kn.

**PRIHOD OD PRODAJE NEFINANCIJSKE IMOVINE**

**7211 – Stambeni objekti**

Smanjenje u odnosu na prošlu godinu budući su tri stana otplatila rate.

**RASHODI ZA NABAVU NEFINANCIJSKE IMOVINE**

**4221 – Uredska oprema i namještaj**

Smanjenje u odnosu na prošlu godinu budući se ove godine nabavio namještaj za ured pedagoga i tajništva, polica u uredu ravnatelja i laptop za ŽSV razrednu nastavu.

**4226 – Sportska i glazbena oprema**

Prošlo izvještajno razdoblje nabavljen je pomični baletni pod.

**4227 – Uređaji, strojevi i oprema za ostale namjene**

Ove godine nabavljen je projektor, primljena je donacija od trgovačkog društva za opremanje STEAM učionice i donirana je perilica rublja za kuhinju.

Y002 – MANJAK PRIHODA OD NEFINANCIJSKE IMOVINE

Ukupni prihod od prodaje nefinancijske imovine iznose 580,71 kn dok ukupni rashodi za nabavu nefinancijske imovine iznose 131.307,93 kn što daje rezultat manjak prihoda od nefinancijske imovine u iznosu od 130.727,22 kn.

**X678-Y345-X005-Y005**

Ukupni prihodi i primici iznose 12.547.193,09 kn, ukupni rashodi i izdaci 12.625.151,36 kn, iz čega proizlazi MANJAK prihoda i primitaka u iznosu od 77.958,27 kn.

Preneseni višak prihoda i primitaka je 30.303,38 kn koji je korigiran za 3.550,22 kn – otpis obveze dobavljača Tanzelarija iz 2020. godine jer natjecanje nije održano zbog covida, usklada sa dobavljačem Valamar-2 x knjiženi računi u 2019. godini, putni nalog 2 puta knjižen u 2018. godini ( koji se sastoji od viška prihoda poslovanja u iznosu od 45.300,90 kn (92211) i manjka prihoda od nefinancijske imovine u iznosu od 14.997,52 kn ( 92222)) te je MANJAK prihoda i primitaka raspoloživ u sljedećem razdoblju u iznosu od 47.654,89 kn.

**BILJEŠKE UZ OBRAZAC BILANCA**

**123** – **Potraživanja od zaposlenih** – povećanje u odnosu na prošlu godinu zbog usklađivanja.

**129 – Ostala potraživanja** – smanjenje u odnosu na prošlu godinu zbog provođenja kompenzacije HZZO.

**165 – Potraživanja za prihode po posebnim propisima** – iznos od 141.352,42,00 kn se odnosi na potraživanja za prihode za marendu i ručkove i učitelje u PB od strane roditelja, Općine Viškovo i participacije za umjetničko obrazovanje.

**166 – Potraživanja za prihode od prodaje proizvoda i pruženih usluga** – iznos od 331,54,00 kn odnosi se na nenaplaćene prihode od ručkova djelatnika.

**167 – Potraživanja za prihode iz proračuna** – odnosi se na promet vanproračunskih prihoda u sustavu Riznice i iznosi 148.720,21 kn i povećan je u odnosu na prethodno razdoblje.

**169 – Ispravak vrijednosti potraživanja –** škola je provela ispravak vrijednosti potraživanja u iznosu od 9.751,20 kn za dospjela nenaplaćena potraživanja od 1-3 godine po stopi od 50%, temeljem čl. 37a Zakona o proračunu.

**172 – Potraživanja od prodaje nefinancijske imovine –** iznos od 824,20 kn je smanjen u odnosu na prethodno razdoblje budući da je ostao još jedan stan za otplatu.

**193 – Kontinuirani rashodi budućih razdoblja** – prijenos plaće za 12 mjesec.

**231 – Obveze za zaposlene** – prikazuje obveze na dan 31. prosinca 2022. godine za obveze za plaću, doprinose na plaću i iz plaće te materijalna prava radnika za 12/2022. godine a koji će biti isplaćena u siječnju 2023. godine. Povećanje radi povećanja plaća zaposlenih u sustavu obrazovanja.

**232 – Obveze za materijalne rashode** – prikazuje obveze na dan 31. prosinca 2022. godine za materijalne rashode u iznosu od 243.650,49 kn, povećanje u odnosu na prošlo razdoblje zbog nabavljanja opreme krajem godine koja nije podmirena te računa za 15 godine umjetničke škole i dvije božićne produkcije.

**239 - Ostale tekuće obveze** – obveze za bolovanje, obveze za naplaćene tuđe prihode i obveze za uplatu u proračun za stanove. Smanjenje u odnosu na prošlo razdoblje zbog kompenzacije za bolovanje na teret HZZO.

**24 - Obveze za nabavu nefinancijske imovine** – povećanje u odnosu na prošlu godinu budući da obveze za nabavu školskog namještaja nije podmirena.

**996 – Izvanbilančni zapisi - pasiva** – oprema za kurikularnu reformu dobivena na korištenje od „Carnet“-a na korištenje, ostaje u vlasništvu „Carnet“-a te se vodi kao izvanbilančna imovina i ostaje 6 sudskih presuda za isplatiti.

**BILJEŠKE UZ OBRAZAC RAS-FUNKCIJSKI**

**0912** – **Obrazovanje** – ukupan iznos odnosi se na ukupne rashode ostvarene u 2022. godini koji su iskazani na Y034 u obrascu PR-RAS.

**BILJEŠKE UZ OBRAZAC P-VRIO**

**P035 – Promjene u obujmu obveza – POVEĆANJE** – Škola je izvršila zatvaranje obveza preko financijskog rezultata zbog otpis obveze dobavljača Tanzelarija iz 2020. godine jer natjecanje nije održano zbog covida, usklada sa dobavljačem Valamar-2 x knjiženi računi u 2019. godini, putni nalog 2 puta knjižen u 2018. godini .

**BILJEŠKE UZ OBRAZAC OBVEZE**

Na kraju izvještajnog razdoblja prikazane su obveze u ukupnom iznosu od 1.347.675,10 kn, a odnose se na slijedeće :

**Stanje dospjelih obveza – 73.340,70 kn**

* Ukupne obveze za materijalne rashode u iznosu od 71.220,70 kn

Prema prekoračenu u plaćanju od 1 od 60 dana – 71.220,70 kn

* Ostale tekuće obveze nalaze se u prekoračenju od preko 360 dana u iznosu od 2.120,00 kn

**Stanje nedospjelih obveza – 1.069.181,01 kn**

* Međusobne obveze subjekata općeg proračuna iznose 1.354,58 kn i odnose se na obveze od HZZO
* Obveze za rashode poslovanja iznose 1.040.111,18 kn, a sastoje se od obveze za plaće i prijevoz za 12-2022, bankarske naknade, nedospjele račune za materijalne rashode.
* Obveze za nabavu nefinancijske imovine 27.715,25 kn

Mjesto i datum: Rijeka, 31.01.2023. godine

Osoba za kontakt: Katja Mohorić

Telefon: 051/455-688

Odgovorna osoba: Violeta Nikolić

M.P.

Voditelj računovodstva: Zakonski predstavnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katja Mohorić, dipl.oec. Violeta Nikolić, prim. mag. educ.